### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Torsdag 12.05.2022

Tid: kl. 18.00-21.00

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder |  | X |
| Barbro Gaustad Rodt | Nestleder | X |  |
| Kate Irene Høyem |  | X |  |
| Aleksander Øiestad |  | X |  |
| Anders Gunnar Johansen |  |  | X |
| Ellen Bergljot Klynderud |  | X |  |
| Bente Bjerknes | Kommunestyrerepresentant |  | x |
| Dag Kjetil Hartberg | Sokneprest, vara for geistlig repr. i FR-saker | X |  |
| Kjerstin Jensen | Prost, geistlig repr. i FR-saker | X |  |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem |  | x |
| Line Margrete Levy Boulland | 2. varamedlem | X |  |
|  |  |  |  |
| Hege Solberg | Vare for kommunestyrerepresentant | X |  |

**Åpningsandakt ved prost Kjerstin Jensen**

**SAKSLISTE MENIGHETSRÅDET MED FELLESRÅDSSAKER**

[Sak MR-F 19/22 Godkjenning av innkalling og dagsorden 3](#_Toc128395885)

[Sak MR-F 20/22 Godkjenning av protokoll 3](#_Toc128395886)

[Sak MR-F 21/22 Orienteringssaker 3](#_Toc128395887)

[Sak MR-F 22/22 Kirkevergens rapport 4](#_Toc128395888)

[Sak MR-F 23/22 Regnskapsrapport 1. kvartal 2022 4](#_Toc128395889)

[Sak MR 24/22 Utvalgsstruktur og organisering av frivillig arbeid, jf. sak 58/21 og 13/22 5](#_Toc128395890)

[Sak MR 25/22 Jubileumskomité for Drøbak kirke 250 år 8](#_Toc128395891)

[Sak MR 26/22 Tilsetting av ny sokneprest 8](#_Toc128395892)

[Sak MR 27/22 Eventuelt: Søknad om bidrag til Pinsefest på Oscarsborg 2. pinsedag 9](#_Toc128395893)

|  |
| --- |
| ****Sak MR-F 19/22 Godkjenning av innkalling og dagsorden**** |
| Vedtak | Innkalling og dagsorden godkjennes. |

|  |
| --- |
| ****Sak MR-F 20/22 Godkjenning av protokoll**** |
| Vedlegg 1 | Protokoll fra møte i menighetsrådet 02.03.2022 |
| Vedtak | Protokoll fra Drøbak og Frogn menighetsråd 02.03.2022 godkjennes. |

|  |
| --- |
| ****Sak MR-F 21/22 Orienteringssaker**** |
| Vedlegg 2Vedlegg 3Vedlegg 4Vedlegg 7 | Referat fra diakoniutvalget 21.03.2022Referat fra diakoniutvalget 04.04.2022Referat fra menighetsmøtet 27.03.2022Søknad til Frogn kommune om kompensasjon for økte strømpriser |
| Til informasjon: | * Konfirmantenes fasteaksjon ble gjennomført første helgen i april. Det ble samlet inn kr. 66.492. I 2021 ble det samlet inn 122.568. Det er 63 konfirmanter i år, mot 115 i 2021.
* Muntlig orientering om kirkens bidrag i mottak av flyktninger fra Ukraina
* I mars 2020 vedtok Kirkerådet å oppnevne et utvalg som skulle evaluere satsingen på trosopplæringen i Den norske kirke. Etter 20 års bredt og systematisk arbeid innen trosopplæring er det behov for en gjennomgang av innhold i og organisering av trosopplæringen i dag, og å se på veien videre. Utvalgets hovedanbefaling er at satsingen videreføres på bakgrunn av erfaringene og kompetansen som er opparbeidet gjennom reformen, med noen justeringer. Evalueringsrapport med anbefalinger fra Den norske kirkes trosopplæringsutvalg 31. desember 2021 er tilgjengelig på [kirken.no](https://kirken.no/globalassets/kirken.no/aktuelt/filer%202022/rapport%20og%20anbefalinger%20fra%20trosoppl%C3%A6ringsutvalget.pdf). Kirkerådet vedtok på sitt møte 10. – 11. februar 2022 å sende noen av anbefalingene på høring for å få innspill til arbeidet med revisjon av Plan for trosopplæring og justering av organisering og rammer.  Se [Høringsbrev](https://kirken.no/globalassets/kirken.no/om-kirken/slik-styres-kirken/kirkeradet/2022/h%C3%B8ringer%20fra%20kirker%C3%A5det/trosoppl%C3%A6ringutvalgets%20rapport/h%C3%B8ringsbrev%20om%20trosoppl%C3%A6ringsutvalgets%20rapport%20helhet%20integrering%20og%20sammenheng%20i%20kirkelig%20undervisning%20og%20l%C3%A6ring.pdf) fra Kirkerådet om evaluering av trosopplæringen i dnk, datert 24.02.2022.
* Sokneprest Dag-Kjetil Hartberg har fått ny stilling som kirkefagsjef ved Borg bispedømmekontor. Tiltredelse trolig 1. september.
* Biskop Kari Mangrud Alvsvåg besøker søndre Follo prosti torsdag 16. juni. Kommuneledelsene inviteres til å møte biskopen kl. 13-15. Alle menighetsråd i prostiet inviteres til «Sommerkveld i kirka» kl. 18. Det er et åpent arrangement, der menighetsråd og fellesråd er spesielt invitert.
* Vårfest på Smia 19. mai.
 |
| Vedtak | Saken tas til orientering. |

|  |
| --- |
| Sak MR-F 22/22 Kirkevergens rapport |
| Saksbehandler | Kirkevergen |
| Vedlegg | Ingen |
| Saksopplysninger | **Anlegg, bygg og vedlikehold:**Sentralen til innbruddsalarmen i Drøbak kirke er defekt (ødelagt printkort) og ble byttet ut 07.04.22.**Gravferdsforvaltning**Arbeid med ny minnelunden på Frogn er i sluttfasen. Offisiell åpning ved ordføreren blir mandag 23. mai kl. 17.00. Menighetsrådet inviteres.**HR**Sarah Emilie Jonhaugen er tilsatt som menighetspedagog i 100 % stilling. Hun tiltrer medio juni.Amalie Karijord Stokke sitt vikariat utløper 15. mai. Hun kommer likevel til å følge Søndagsskolen og Soul Children ut dette semesteret. Xoliswa Roaldsøy overtar som dirigent for Soul Children. |
| Vedtak | Saken tas til orientering |

|  |
| --- |
| ****Sak MR-F 23/22 Regnskapsrapport 1. kvartal 2022**** |
| Saksbehandler | Kirkevergen |
| Vedlegg 5 | Regnskapsrapport 1. kvartal 2022 |
| Saksopplysninger | Regnskapsrapport for 1. kvartal viser et merforbruk på kr. 334.299 for hele virksomheten samlet. Vi har til gode å få overført ca. kr. 400.000 i driftstilskudd fra Borg bispedømmeråd og Leiums legat.På inntekstiden ligger gaver til menighetens arbeid noe under budsjett. Sykepengerefusjon ligger kr. 56.580 over budsjett. Driftsutgiftene ligger kr. 121.244 under budsjett. Noe av årsaken ligger i vakanse i stillingen som menighetspedagog. |
| Saksbehandlers vurdering | Regnskapsrapporten viser et regnskap i balanse. |
| Vedtak | Regnskapsrapport for 1. kvartal 2022 tas til orientering. |

|  |
| --- |
| Sak MR 24/22 Utvalgsstruktur og organisering av frivillig arbeid, jf. sak 58/21 og 13/22 |
| Saksbehandler | Kirkevergen |
| Vedlegg 6 | Svar på spørreundersøkelseSe for øvrig to referat fra diakoniutvalget som er vedlegg til sak 21/22 |
| Saksopplysninger | I sak 58/21 og sak 13/22 behandlet menighetsrådet et forslag om ny organisering av frivillig arbeid i Drøbak og Frogn menighet, der det ble sett til gode erfaringer fra Vågsbygd menighet i Kristiansand. Se protokoll fra møtet 15.12.2021 og 03.03.2022. Saken kommer opp i forbindelse med at det skulle vært oppnevnt nye utvalg ved årsskiftet, og den har vært utredet i samarbeid mellom kirkevergen, diakonen og AU.Vedtak i sak 13/22 ble sendt til diakoniutvalget for å få innspill til revisjon av mandatet for diakoniutvalget, og spørsmål om hvem som kunne tenke seg å fortsette i diakoniutvalget i neste toårsperiode. Menighetsrådet ser for seg at diakoniutvalget sitt hovedfokus vil bli noe endret, etter at menigheten fikk egen diakon i 2021.Menighetsrådet har fått svar fra diakoniutvalget, der utvalget reagerer på prosessen og manglende involvering av utvalget i utredning av saken. De stiller seg også kritisk spørrende til selve modellen som er vedtatt.Diakoniutvalget formulerte flere spørsmål til menighetsrådet i referat fra møtet den 21.03.22. Kirkevergen drøftet saken med leder i utvalget onsdag 23.03.22, og det ble bestemt at kirkevergen skulle møte diakoniutvalget til et ekstraordinært møte mandag 04.04.22, for å samtale rundt spørsmålene fra diakoniutvalget.Referat fra møtet den 04.04.22 viser at diakoniutvalget fremdeles har spørsmål til menighetsrådets vedtak og ber om at saken tas opp til ny behandling. |
| Saksbehandlers vurdering | På bakgrunn av tilbakemeldingene fra diakoniutvalget er iverksetting av menighetsrådets vedtak og oppnevning av nye utvalg (gjelder alle utvalg) satt på vent. Kirkevergen og diakonen ser det som vanskelig å gå videre uten en ny behandling av sak 13/22. I denne forbindelse har AU sendt en kort spørreundersøkelse til ansatte og tidligere utvalgsmedlemmer. Bare 10 av ca. 40 mottakere har svart på spørsmålene som ble sendt ut. Svarene viser at utvalgene fungerer veldig forskjellig og de frivillige har også ulik erfaring med hvordan de har blitt fulgt opp. Svarene som er mottatt gir verdifull informasjon og bekrefter langt på vei det inntrykk administrasjonen har hatt. En oppsummering av svarene er lagt ved saken.Diakoniutvalget stiller noen spørsmål og kommer med konkrete anbefalinger til hvordan det diakonale arbeidet kan organiseres. Kirkevergen anbefaler at det som angår det diakonale arbeidet spesielt blir behandlet i en egen sak på et senere møte, og at diakon og prostidiakon involveres i utredning av saken. Det gjelder bl.a. forslag om å endre diakonens stillingstittel og forslaget om to diakoniutvalg.I denne omgang er det sak 13/22 som må tas opp til ny vurdering. Menighetsrådet bes sette av god tid til å drøfte følgende spørsmål. 1. Hvordan har utvalgenes arbeidsform fungert de siste årene?
2. Hva tenker menighetsrådet om utvalgenes plass, mandat og arbeidsoppgaver?
3. Hva tenker menighetsrådet om utvalgenes sammensetning og om ansattes og menighetsrådets representasjon i utvalg?
4. Hvilke erfaringer og impulser fra Vågsbygd er det som har inspirert menighetsrådet, og hvordan kan dette overføres til Drøbak?
5. Hva ser menighetsrådet som den ideelle modellen for kirken i Drøbak og Frogn? Bør ordningen med utvalg underlagt menighetsrådet videreføres i revidert form for perioden 2022-2023?
 |
| Drøfting i rådet | Menighetsrådet drøftet saken på bakgrunn av spørsmål og kommentarer fra diakoniutvalget. Samtalen bekreftet at diakoniutvalget opplever seg for lite involvert i saken, og de har innvendinger mot selve vedtaket om innføring av sektormodellen. Menighetsrådet kan ha forståelse for at ønsket om bedre involvering av utvalgene forut for vedtak, og at saksbehandlingen slik sett ikke har vært optimal, men det var likevel et bevisst vedtak fra menighetsrådets side i mars, om at man allerede da skulle vedta en ny justert organisering for deler av menighetens arbeid.Den såkalte sektor-modellen omtales ofte som Vågsbygd-modellen. Det ble understreket at det aldri var tanken at den såkalte Vågsbygd-modellen skulle kopieres, men at man henter inspirasjon fra erfaringer gjort i Vågsbygd i arbeidet med å finne gode arbeidsformer tilpasset vår lokale kontekst i Drøbak og Frogn.Menighetsrådet og utvalget er samtidig enige om at nye arbeidsmåter må innføres gradvis, over tid og med god lokal tilpasning. Det fremkommer også at alle har et positivt engasjement og gode intensjoner om å styrke frivilligheten og utvikle menighetens arbeid, selv om man er noe delt i synet på hvordan dette best kan realiseres.Et flertall i menighetsrådet mener saken er godt nok utredet til at man kan starte en forsøksordning, og at intensjonen og hovedlinjene i vedtaket fra 2. mars står ved lag. Samtidig er det et ønske om å lytte til innspill fra diakoniutvalget og gjøre noen justeringer og presiseringer på vedtaket.Menighetsrådets representasjon i utvalg blir løftet frem som positivt for arbeidet, og det synes å være et ønske om å videreføre dette for noen utvalg, uten at det skal være et krav. Kontakten mellom utvalg og MR kan også bli ivaretatt på andre måter.Det er enighet om at det veil være hensiktsmessig å opprette et nytt diakoniutvalg som primært fokuserer på ungdomsdiakoni. Samtidig blir det foreslått at eksisterende diakoniutvalg også får fortsette, siden det har fungert godt over lang tid. Det ble foreslått at prostidiakon Atle Eikeland fortsetter i eksisterende diakoniutvalg og diakon Maria Borgenvik går over i det nye utvalget.Ansattes representasjon i utvalg ble også drøftet. Det vil være både naturlig og positivt at ansatte er med i utvalg innenfor sine fagområder, og for gudstjenesteutvalget er det nedfelt i «Alminnelige bestemmelser for Ordning for hovedgudstjenesten» pkt. 52 at sokneprest og kantor skal være med. Samtidig er det viktig at de frivilliges plass og engasjement løftes opp som den bærende kvaliteten ved et utvalg. |
| Vedtak | Menighetsrådet fastholder grunntenkningen i vedtaket i sak 13/22 om utvalg og organisering av det frivillige arbeidet, der intensjonen er styrking av de frivilliges plass i menighetens arbeid. Etter ny behandling av saken gjør menighetsrådet følgende justeringer i vedtaket:Punkt 1 i vedtaket beholdes med et tillegg om opprettelse av et nytt utvalg for ungdomsdiakoni.Punkt 2 justeres ved at det presiseres at ansvaret for miljø og bærekraft legges under diakoniutvalget.Punkt 3: Intensjonen med vedtaket beholdes, men forsøksordningen avgrenses i første omgang til to sektorer; barnearbeid og gudstjenesteliv.Punkt 4 er selvsagt og trenger ikke et eget vedtak. Punktet strykes.Punkt 5 omformuleres slik at det blir tydelig at menighetsrådets representasjon i utvalg er både positivt og ønskelig, men ikke en absolutt nødvendighet.1. Diakoniutvalg, gudstjenesteutvalg, trosopplæringsutvalg, ungdomsutvalg og misjons- og solidaritetsutvalg videreføres. *Det opprettes i tillegg et nytt utvalg for ungdomsdiakoni.* Mandat for utvalgene revideres samtidig med at det oppnevnes nye medlemmer.
2. Arbeidet som tidligere ble ivaretatt av barneutvalget, ~~musikkutvalget og~~ ~~grønt utvalg~~ videreføres gjennom ny organisering. *Ansvaret for miljø og bærekraft (tidligere grønt utvalg) legges inn under eksisterende diakoniutvalg.*
3. Det vil gradvis og over tid innføres en ny ordning med sektorinndelt organisering og oppfølging av frivillige medarbeidere, der hver sektor ledes av en frivillig medarbeider, gjerne omtalt som sektorleder. Denne funksjonen kan også ha en annen tittel. Det igangsettes en forsøksordning innen barnearbeidet og gudstjenesteliv. Menighetsrådet vil være tett på gjennomføring og utvikling av modellen.
4. ~~Menighetsarbeidet kan i større grad enn før organiseres i mindre formelle underkomiteer med tydelig praktiske siktemål, som for eksempel komité for Tankesmia.~~
5. For utvalgene som videreføres vil det være positivt at menighetsrådet har et medlem i utvalget, men et utvalg kan også fungere godt uten at menighetsrådet er representert.
 |

|  |
| --- |
| Sak MR 25/22 Jubileumskomité for Drøbak kirke 250 år |
| Vedtak | Saken utsettes til neste møte. |

|  |
| --- |
| Sak MR 26/22 Tilsetting av ny sokneprest |
| Saksbehandler | Prosten |
| Saksopplysninger | I forbindelse med at sokneprest Dag-Kjetil Hartberg går inn i stillingen som kirkefagsjef i Borg bispedømme og har sagt opp sin stilling som sokneprest, har personalavdelingen igangsatt arbeidet med å rekruttere hans etterfølger. Målet er å vedta tilsetting av ny sokneprest på det første bispedømmerådsmøtet til høsten.I henhold til Personalreglement for Den norske kirke § 8, skal menighetsrådet utpeke én representant blant dets valgte medlemmer til innstillingsrådet.Ved tilsetting av menighetsprest har det eller de berørte menighetsråd anledning til å gi uttalelse om hvilke tre personer blant søkerne rådet ønsker tilsatt. (Personalreglementet § 14)Personalreglement for Den norske kirke er å finne på kirken.no. <https://kirken.no/nb-NO/om-kirken/slik-styres-kirken/lover-og-regler/> |
| Saksbehandlers vurdering | Bispekontoret har foreslått følgende fremdriftsplan:13.06.22 Innsending av forslag til utlysningstekst fra prostenUke 25 Utlysning14.08.22 Søknadsfrist15.08.22 Søkerliste oversendes biskopen for videre behandlingUke 34 Jobbintervjuer30.08.22 Menighetsrådets uttalelse er oversendt leder av innstillingsrådet02.09.22 Frist for innstillingsrådets innstilling til Borg bispedømmeråd13.09.22 Forventet tilsetting i Bispedømmerådet |
| Vedtak | Kåre Grumstad oppnevnes til å representere Drøbak og Frogn menighetsråd i innstillingsrådet for tilsetting av ny sokneprest.Menighetsrådets møte 7. september fremskyndes til tirsdag 30. august. |

|  |
| --- |
| Sak MR 27/22 Eventuelt: Søknad om bidrag til Pinsefest på Oscarsborg 2. pinsedag |
| Saksopplysninger | Brev fra prosten i Søndre Follo:Det er nå 3 år siden siste felles pinsegudstjeneste på Oscarsborg. Etter pandemien ønsker vi å ta opp igjen tradisjonen, men nå har Nordre Follo prosti trukket seg fra dette samarbeidet så det er Søndre Follo som står for arrangementet alene. Det blir derfor en gudstjeneste i litt enklere format enn tidligere år, med gode lokale krefter. En komite bestående av prester og musikere fra Vestby, Drøbak og Ås er i god gang med planleggingen. Vi vil invitere til en livlig gudstjeneste for små og store med barnekor fra både Drøbak og Frogn og Nordby, og etter gudstjenesten blir det hoppekirke, ballongdyr, tunnelsafari og kirkekaffe. Arrangementskomiteen ønsker ikke å ta opp offer til arrangementet under gudstjenesten, men heller gi en gave til et misjonsprosjekt. Derfor er vi avhengige av økonomisk støtte fra menighetene til leie av lydmann, ferjebilletter til medvirkende og noe materiell. Vi vil derfor be menighetsrådene om et bidrag til utgiftene og antyder 3000 kr fra «store» menigheter og 1500 kr fra «små». Vi håper menighetsrådene vil støtte dagen og fellesskapet på denne måten, og gi et godt handlingsrom for et vellykket arrangement.Vi håper også at hvert menighetsråd kan bidra med to frivillige som kan bidra til gjennomføring av kirkekaffe, og også at dere kan bidra med to kaker fra hver menighet. |
| Vedtak: | Drøbak og Frogn menighetsråd bevilger kr. 3.000 til Pinsefest på Oscarsborg 2. pinsedag og stiller med to frivillige og to kaker til kirkekaffen. |

|  |  |  |
| --- | --- | --- |
| Kate HøyemNestleder |  | Per Ørjan AaslidKirkeverge |